Tajlandë, vazhdojnë protesat kundër qeverisë
Qeveria shpall gjendjen e jashtëzakonshme për 60 ditë, duke filluar nga a mërkura
Protestuesit tajlandezë të opozitës dolën për të tetën ditë nëpër rrugë sot, ndërkohë që qeveria miratoi një dekret për shpalljen e gjendjes së jashtëzakonmshme për 60 ditë duke filluar nga a mërkura. Një grup prej qindra protestuesish, me në krye udhëheqësin e tyre, Suthep Thaugsuban, marshuan nëpër rrugët e Bangkokut, ndërkohë që banorë të tjerë i përkrahnin. Opozita ka kërkuar që qeveria e kryeministres Yingluck Shinawatra të zëvendësohet nga një këshill njerëzish të pazgjedhur. Ata e akuzojnë qeverinë për kurrupsion në nepotizëm. Zëdhënësi i protestuesve, Akanat Promphan, thotë se siguria është një prej shqetësimeve, pas sulmeve vdekjeprurëse të kohëve të fundit ndaj protestuesve të opozitës. Të paktën 28 njerëz u plagosën të djelën pranë një kampi protestuesisht. Të premten, një person u vra nga një sulm me bombë në kryeqytet. Dhuna i ka nervozuar shumë protestues, megjithëse gjendja mbetet e qetë dhe protestat janë përgjithësisht festive dhe paqësore. Ndërkohë, protestuesit kanë realizuar me sukese qëllimin e tyre për mbylljen e qeverisë, siç e kishin planifikuar. Në Tajlandë ka patur vazhdimisht trazira politike gjatë viteve të fundit. Konflikti ka vënë përballë shtresën e mesme qytetare dhe elitën e Bangkokut me përkrahësit, shumica të varfër, të zonjës Yingluck dhe vëllait të saj, ish kryeministrit të Thaksin Shinawatra. Zoti Thaksin, i cili u përmbys nga një grusht shteti ushtarak në vitin 2006, u dënua për korrupsion dhe jeton në mërgim. Partia Pheu Thai e zonjës Yingluck pritet të fitojë me lehtësi zgjedhjet që do të mbahen më dy shkurt, për të cilat opozita ka thënë se do t’i bojkotojë.